КъБР-м и Iэтащхьэ КIуэкIуэ Казбек Налшык щыIущIащ УФ-м юстицэмкIэ и министрым и къуэдзэ Алханов Алий
Бадзэуэгъуэм и 16-м лэжьыгъэ IуэхукIэ Къэбэрдей-Балъкъэрым щыIащ Урысей Федерацэм юстицэмкIэ и министрым и къуэдзэ Алханов Алий.
Алханов А. республикэм зэрыщыIэнум теухуауэ ягъэпса программэм ипкъ иткIэ ар япэщIыкIэ IущIащ КIуэкIуэ К. Абы кърихьэлIащ УФ-м ЮстицэмкIэ и министерствэм и Iуэхухэр зэкIэлъызыгъакIуэ департаментым и унафэщI Строганов А. , УФ-м ЮстицэмкIэ и министерствэм и Управленэ нэхъыщхьэу Ставрополь крайм щыIэм и Iэтащхьэ Гультяев С., УФ-м ЮстицэмкIэ и министерствэм и Управленэу Къэбэрдей-Балъкъэр Республикэм щыIэм и унафэщI Кужонов Ж.
Зэхуэсым щытепсэлъыхьащ къэрал политикэр пхыгъэкIыным, республикэм хабзэр къыщызэгъэпэщыным ехьэлIа лэжьыгъэр егъэфIэкIуэным, Къэбэрдей-Балъкъэрым щыпсэухэм юридическэ дэIэпыкъуныгъэ пщIэншэу ягъуэтыным ехьэлIа Iуэхур зэфIэгъэкIа зэры-хъум. Абдежым къыщыхагъэщащ властым и щIыналъэ, IэнатIэхэм къащтэ правовой актхэр федеральнэ законодательствэм техуэу щытыным хуэунэтIа лэжьыгъэфI зэрырагъэкIуэкIыр.
КIуэкIуэ Казбек Алханов Алий фIыщIэ хуищIащ республикэм и нэIэ къызэрытетым папщIэ икIи адэкIи зэдэлэжьэну зэрыхьэзырыр жиIащ.
А махуэ дыдэм Алханов Алий зыщиплъыхьащ УФ-м ЮстицэмкIэ и министерствэм и Управленэу КъБР-м щыIэм къатихыу зэтету хуащIа унэщIэм икIи а IуэхущIапIэм и лэжьакIуэхэм яIущIащ.
КъБР-м и Iэтащхьэмрэ
Правительствэмрэ я пресс-IуэхущIапIэ.
